Robert Hofrichter

Robert Hofrichter (* 23. december 1957, Bratislava) je rakúsky zoológ, morský biológ, knižný autor, fotograf, cestovateľ a ochranca prírody, pôvodom zo Slovenska.

Životopis 
Robert Hofrichter sa narodil a vyrástol v Bratislave. Zo štúdia na Stavebnej fakulte Slovenskej technickej univerzity bol vylúčený, pretože odmietol vstúpiť do SZM. Kvôli údajným kontaktom s protisocialistickými živlami ho začala sledovať ŠtB a dostával predvolania na výsluchy. Hofrichter zo strachu pred prenasledovaním zo strany komunistického režimu v roku 1981 emigroval spolu so svojou tehotnou manželkou z vtedajšieho Československa a usadil sa v rakúskom Salzburgu. Na tunajšej univerzite začal študovať morskú biológiu, zoológiu a ekológiu. Štúdium ukončil v roku 1995 získaním doktorátu.

Už počas štúdia sa Hofrichter intenzívne venoval Stredozemnému moru a problematike jeho ochrany. Pre tento účel neskôr založil viacero neziskových a mimovládnych organizácií.

Robert Hofrichter sa v súčasnosti intenzívne venuje cestovaniu po svete, potápaniu, fotografovaniu a produkcii dokumentárnych filmov pre nemecké televízne stanice, zameraných na ochranu mora a prírody.

Knižná tvorba
Robert Hofrichter publikoval viacero novinových a časopiseckých článkov pre rakúske a nemecké periodiká. Je taktiež autorom vyše 20 odborných a populárno-náučných kníh.

V roku 2014 vydal pod pseudonymom Bob Robins svoju románovú prvotinu, nazvanú „Das Vermächtnis der Tiefe“. Ide o triler z prostredia Stredozemného mora.
V tom istom roku spolu so svojím bratislavským synovcom Petrom Janovičkom napísal historickú knihu s názvom „Von Pressburg nach Salzburg: Grenzgänge zwischen Städten, Völkern und Regionen der k. u. k. Monarchie“, ktorou sa snažia navzájom zblížiť susedské národy v Strednej Európe. 

V roku 2017 napísal populárno-náučnú publikáciu o hubách s názvom „Das geheimnisvolle Leben der Pilze - Die faszinierenden Wunder einer verborgenen Welt“, v ktorej čitateľom vysvetľuje  prítomnosť húb všade okolo nás a ich dôležitosť pre zachovanie života na našej planéte. Kniha vyšla v máji roku 2018 v slovenskom jazyku pod názvom "Tajný život húb". V tom istom roku vychádza knižka „Von Pressburg nach Salzburg" v doplnenom a aktualizovanom slovenskom vydaní pod názvom "Z Prešporku do Soľnohradu".

Výber z diela
2000: Amphibien
2000: Seychellen: Juwelen im Indischen Ozean
2000: Auwälder
2000: Blumen: Bestimmen – Erleben – Schützen
2000: Pilze : bestimmen - erleben - schützen
2001: Das Mittelmeer, Bd. 1 – Fauna, Flora, Ökologie
2003: Das Mittelmeer, Bd. 2/1 – Fauna, Flora, Ökologie: Bestimmungsführer
2004: Der Luchs: Rückkehr auf leisen Pfoten
2004: Mythos Mittelmeer. Von mediterranen Träumen und der Magie des Südens
2005: Die Rückkehr der Wildtiere: Wolf, Geier, Elch & Co
2007: Räuber, Monster, Menschenfresser: 99 Unwahrheiten über Haie
2012: Bedrohte Paradiese
2013: Wasser
2014: Das Vermächtnis der Tiefe: Ein Mittelmeer-Krimi (pod pseudonymom Bob Robins)
2014: Von Pressburg nach Salzburg: Grenzgänge zwischen Städten, Völkern und Regionen der k. u. k. Monarchie
2016: Entdecke die Robben
2016: Des Doppeladlers wilder Osten: Streifzüge durch Galizien und die Bukowina und der erste Traum von Europa
2017: Das geheimnisvolle Leben der Pilze - Die faszinierenden Wunder einer verborgenen Welt
2018: Im Bann des Ozeans. Expeditionen in die Wunderwelt der Tiefe. Gütersloher Verlagshaus, ISBN 978-3-579-08678-1.
2018: Tajný život húb. Ikar, ISBN 9788055159652.
2018: Pilze. Faszinierende Wesen im Verborgenen. Kosmos Verlag, ISBN 9783440162774.
2018: Z Prešporku do Soľnohradu: Strednou Európou proti prúdu času. Slovart, ISBN 978-80-556-3567-5.
2020: Das Mittelmeer. Geschichte und Zukunft eines ökologisch sensiblen Raums. Springer Nature, ISBN 978-3-662-58929-8.
2020: Das Mittelmeer und der liebe Gott. Tredition, ISBN: 978-3-347-21715-7.

Zdroje 
 Prešporský Jacques Cousteau žije v Mozartovom meste
 Platz für Mensch und Natur  (nemecky)
 Zoominfo.com: Dr. Robert Hofrichter (anglicky)
 Faszinierende Fadenwesen: Was der Mensch von Pilzen lernen kann (nemecky)

Externé odkazy 
 Oficiálna webstránka (nemecky)
 Oficiálna stránka na sociálnej sieti Facebook

Osobnosti z Bratislavy
Rakúski biológovia
Rakúski fotografi
Rakúski autori náučnej literatúry
Fotografovia prírody
Ochrancovia prírody